ศรัณย์วุฒิ ศรัณย์เกตุ

**ศรัณย์วุฒิ ศรัณย์เกตุ** (เกิด 12 กุมภาพันธ์ พ.ศ. 2501) เป็นนักการเมืองชาวไทย อดีตหัวหน้าพรรคเพื่อชาติ​ และอดีตสมาชิกสภาผู้แทนราษฎรจังหวัดอุตรดิตถ์ สังกัดพรรคเพื่อไทย สมญานาม สส.เอลวิส

## ประวัติ
ศรัณย์วุฒิ เกิดเมื่อวันที่ 12 กุมภาพันธ์ พ.ศ. 2501 ที่จังหวัดพระนคร เป็นบุตรนายสกล กับนางพรรณี ศรัณย์เกตุ มีพี่น้อง 4 คน ด้านครอบครัวมีบุตร 5 คน โดยสองคนในนั้นคือ จารุวรรณ ศรัณย์เกตุ อดีตสมาชิกสภาผู้แทนราษฎร แบบบัญชีรายชื่อ สังกัดพรรคอนาคตใหม่ กับ รสรินทร์ ศรัณย์เกตุ สมาชิกสภาผู้แทนราษฎรจังหวัด อุตรดิตถ์ พรรคโอกาสใหม่

สำเร็จการศึกษาปริญญาตรี จากสถาบันราชภัฏเพชรบุรีวิทยาลงกรณ์ และระดับปริญญาโท จากสถาบันบัณฑิตพัฒนบริหารศาสตร์

## งานการเมือง
ศรัณย์วุฒิ เคยได้รับเลือกตั้งในนามพรรคไทยรักไทย ใน พ.ศ. 2544 แต่ถูกคณะกรรมการการเลือกตั้ง มีมติให้ใบแดง ก่อนที่จะได้รับการเลือกตั้งเป็นครั้งแรกอย่างเป็นทางการ ใน พ.ศ. 2548 แต่หลังจากพรรคไทยรักไทยถูกยุบ ศรัณย์วุฒิย้ายไปสังกัดพรรครวมใจไทยชาติพัฒนา และลงเลือกตั้งในปี พ.ศ. 2550

หลังจากนั้น พ.ศ. 2554 ได้ย้ายกลับมาลงสมัครในนามพรรคเพื่อไทย จึงได้รับการเลือกตั้งเป็นครั้งที่ 2 ต่อมาการเลือกตั้งปี พ.ศ. 2557 ได้ย้ายลงสมัครในนามพรรคชาติไทยพัฒนา โดยได้รับการเลือกตั้ง แต่การเลือกตั้งเป็นโมฆะ และในการเลือกตั้งเมื่อปี พ.ศ. 2562 ย้ายกลับพรรคเพื่อไทย ได้รับการเลือกตั้งอีกเป็นครั้งที่ 3 จนกระทั่งถูกขับออกจากพรรคเมื่อวันที่ 12 ตุลาคม พ.ศ. 2564

หลังจากที่ศรัณย์วุฒิ ได้เข้าสังกัดพรรคเพื่อชาติในเวลาต่อมา ได้มีการประชุมวิสามัญพรรคเพื่อชาติ เมื่อวันที่ 21 พฤศจิกายน พ.ศ. 2564 ที่จังหวัดเชียงราย ที่ประชุมได้ให้ศรัณย์วุฒิ ดำรงตำแหน่งหัวหน้าพรรค โดยมีเทวกฤต พรหมมา เป็นรองหัวหน้าพรรค 

วันที่ 16 มีนาคม พ.ศ. 2566 ศรัณย์วุฒิได้จัดแถลงข่าวที่รัฐสภาประกาศว่าหลังจากมีการประกาศยุบสภาแล้วจะลาออกจากสมาชิกพรรคเพื่อชาติ เพื่อย้ายมาสังกัดพรรครวมไทยสร้างชาติ จากนั้นในวันที่ 23 มีนาคม พ.ศ. 2566 ศรัณย์วุฒิได้เดินทางมาสมัครเป็นสมาชิกพรรครวมไทยสร้างชาติ พร้อมกับคุกเข่าขอขมาพลเอก ประยุทธ์ จันทร์โอชา นายกรัฐมนตรีในขณะนั้น ในฐานะประธานคณะกรรมการกำหนดแนวทางและยุทธศาสตร์พรรค โดยในการเลือกตั้ง พ.ศ. 2566 เขาลงสมัครในเขตเลือกตั้งที่ 3 จังหวัดอุตรดิตถ์ แต่ไม่ได้รับเลือกตั้ง ต่อมาได้รับแต่งตั้งเป็นกรรมการผู้ช่วยรัฐมนตรี ในรัฐบาลเศรษฐา ทวีสิน

### สมาชิกสภาผู้แทนราษฎร
ศรัณย์วุฒิ ศรัณย์เกตุ ได้รับการเลือกตั้งเป็นสมาชิกสภาผู้แทนราษฎรมาแล้ว 3 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 จังหวัดอุตรดิตถ์ สังกัดพรรคไทยรักไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดอุตรดิตถ์ สังกัดพรรคเพื่อไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดอุตรดิตถ์ สังกัดพรรคเพื่อไทย → พรรคเพื่อชาติ

## เครื่องราชอิสริยาภรณ์

## อ้างอิง

## แหล่งข้อมูลอื่น
*นายศรัณย์วุฒิ ศรัณย์เกตุ , เว็บไซต์รัฐสภาไทย
*ข้อมูลนักการเมืองไทย (นายศรัณย์วุฒิ ศรัณย์เกตุ), ศูนย์ข้อมูลนักการเมืองไทย

หมวดหมู่:บุคคลจากเขตบางรัก
หมวดหมู่:ชาวไทยเชื้อสายแต้จิ๋ว
หมวดหมู่:นักธุรกิจชาวไทย
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรจังหวัดอุตรดิตถ์
หมวดหมู่:หัวหน้าพรรคการเมืองในประเทศไทย
หมวดหมู่:นักการเมืองพรรคไทยรักไทย
หมวดหมู่:พรรคชาติพัฒนา (พ.ศ. 2550)
หมวดหมู่:นักการเมืองพรรคเพื่อไทย
หมวดหมู่:พรรคชาติไทยพัฒนา
หมวดหมู่:พรรคเพื่อชาติ
หมวดหมู่:พรรครวมไทยสร้างชาติ
หมวดหมู่:พรรคโอกาสใหม่
หมวดหมู่:บุคคลจากมหาวิทยาลัยราชภัฏวไลยอลงกรณ์ ในพระบรมราชูปถัมภ์
หมวดหมู่:บุคคลจากคณะรัฐประศาสนศาสตร์ สถาบันบัณฑิตพัฒนบริหารศาสตร์
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.